ಸುಚಿತ್ರ ಭಟ್ಟಾಚಾರ್ಯ

## ಸುಚಿತ್ರ ಭಟ್ಟಾಚಾರ್ಯ
thumb|Suchitra Bhattacharya photo
ಸುಚಿತ್ರಾ ಭಟ್ಟಾಚಾರ್ಯ (೧೦ ಜನವರಿ ೧೯೫೦ - ೧೨ ಮೇ ೨೦೧೫) ಒರಿ ಭಾರತೀಯ ಕಾದಂಬರಿಕಾರೆ, ಹೆಮಂತೆರ್ ಪಖಿ, ಕಚ್ಚೆರ್ ಮನುಷ್, ಅಲೀಕ್ ಶುಖ್, ಇಚ್ಚೆ ಬೊಕ್ಕ ಕಚೇರ್ ದೇವಾಲ್ ಸೇರ್ದ್ ಕೃತಿಲೆಡ್ ಪುದರ್ ಪಡೆಯೆರ್. ಬರವುದ ವೃತ್ತಿಜೀವನೊಡು, ಆರ್ ೨೦ ಡ್ದ್ ಜಾಸ್ತಿ ಕಾದಂಬರಿಲೆನ್ ಬೊಕ್ಕ ಮಸ್ತ್ ಸಣ್ಣ ಕತೆಕುಲೆನ್ ರಚನೆ ಮಲ್ತೆರ್. ಅರೆನ ಕಾದಂಬರಿ ದಹನ್ ನ್ ೧೯೯೭ಡ್ ಬತ್ತಿನ ದಹನ್ ಚಿತ್ರೊಗು ರೂಪಾಂತರ ಮಲ್ತೆರ್, ಬೊಕ್ಕ ಅರೆನ ಕಾದಂಬರಿ ಇಚ್ಚರ್ ಗಚ್, ಅಲಿಕ್ ಸುಖ್ ಬೊಕ್ಕ ರಾಮಧನು ರಂಗ್ ನ್ ಶಿಬೊಪ್ರಸಾದ್ ಮುಖರ್ಜಿ ಚಿತ್ರೊಲೆಡ್ ರೂಪಾಂತರ ಮಲ್ತೆರ್, ಬೊಕ್ಕ ಅರೆನ ಕಾದಂಬರಿ ಒನ್ಯೊ ಬ್ವಾಸಂಟೊನ್ ಅದಿತಿ ರಾಯ್ ದೂರದರ್ಶನ ಚಿತ್ರೊಗು ರೂಪಾಂತರ ಮಲ್ತೆರ್.

## ಸುರುತ ಜೀವನ ಬೊಕ್ಕ ಶಿಕ್ಷಣ
ಸುಚಿತ್ರಾ ಭಟ್ಟಾಚಾರ್ಯೆರ್ 1950ಡ್ ಬಿಹಾರೊದ ಭಾಗಲ್ಪುರ್ಡ್ ಪುಟ್ಟುವೆರ್. ಅರೆಗ್ ಬಾಲ್ಯೊಡ್ದ್ ಬರವುದ ಬಗ್ಗೆ ಆಸಕ್ತಿ ಇತ್ತ್ಂಡ್. ಭಟ್ಟಾಚಾರ್ಯೆರ್ ಕೋಲ್ಕತ್ತಾದ ಐತಿಹಾಸಿಕ ಕಲ್ಕತ್ತಾ ವಿಶ್ವವಿದ್ಯಾಲಯದ ಅನುಬಂಧಿತ ಪದವಿಪೂರ್ವ ಮಹಿಳಾ ಕಾಲೇಜು ಜೋಗಮಯ ದೇವಿ ಕಾಲೇಜಿಡ್ದ್ ಪದವಿ ಪಡೆಯೆರ್.

## ಕೆಲಸ
ತನ್ನ ಸುರುತ ಜವನೆರ್ದ್ ಮಸ್ತ್ ವಿಚಿತ್ರ ಬೇಲೆಲೆನ್ ದೆತೊನುನಗ, ಆರ್ ಅಂಚನೆ ಸಾರ್ವಜನಿಕ ಸೇವೆಗ್ ಸೇರ್ದೆರ್, 2004ಡ್ ಒರಿ ಪೂರ್ಣ ಸಮಯದ ಬರವುದಾರ್ತಿ ಆಯೆರೆ ಬುಡ್ದು ಪೋಯೆರ್. ೧೯೭೦ ದಶಕದ ಉತ್ತರಾರ್ಧೊಡು ಬರೆಯೆರೆ ಸುರು ಮಲ್ತೆರ್, ಬೊಕ್ಕ ೧೯೮೦ ದಶಕದ ಮಧ್ಯೊಡು ಕಾದಂಬರಿಲೆನ್ ಬರೆಯೆರೆ ಸುರು ಮಲ್ತೆರ್, ಅರೆನ ಕಾದಂಬರಿ ಕಚೆರ್ ದೇವಾಲ್ (ಗ್ಲಾಸ್ ವಾಲ್) ಡ್ದ್ ಸುರುತ ಯಶಸ್ಸ್ ನ್ ಪಡೆಯೆರ್. ಅರೆನ ಬರವು ಸಮಕಾಲೀನ ಸಾಮಾಜಿಕ ಸಮಸ್ಯೆಲೆನ್ ಕೇಂದ್ರೀಕರಿಸವುಂಡು. ಅಲೆನ ಜೀವನದ ಅನುಭವೊಲು ಅಲೆನ ಮಸ್ತ್ ಕತೆಕುಲೆಡ್ ಬೊಕ್ಕ ಕಾದಂಬರಿಲೆಡ್ ತೋಜುಂಡು. ಭಟ್ಟಾಚಾರ್ಯೆರ್ ಸಹ ಸಮಕಾಲೀನ ಮಹಿಳಾ ಲೇಖಕಿ ತಿಲೋತ್ತಮ ಮಜುಂದಾರ್ ಬಗ್ಗೆ ಉತ್ಸಾಹೊಡು ಇತ್ತೆರ್, ಬೊಕ್ಕ ಆಶಾಪೂರ್ಣ ದೇವಿ ಬೊಕ್ಕ ಮಹಾಶ್ವೇತಾ ದೇವಿಡ್ದ್ ಮಸ್ತ್ ಪ್ರಭಾವಿತರಾದಿತ್ತೆರ್. ಅರೆನ ಕಾದಂಬರಿ ಬೊಕ್ಕ ಸಣ್ಣ ಕತೆಕುಲು ಹಿಂದಿ, ತಮಿಳು, ತೆಲುಗು, ಮಲಯಾಳಂ, ಒರಿಯಾ, ಮರಾಠಿ, ಗುಜರಾತಿ, ಪಂಜಾಬಿ ಬೊಕ್ಕ ಇಂಗ್ಲಿಷ್ ಭಾಷೆಲೆಗ್ ಅನುವಾದ ಆತ್ಂಡ್. ಜೋಕುಲೆಗ್ ಕಾದಂಬರಿ ಬೊಕ್ಕ ಕಿರುಕಥೆಲೆನ್ ಲಾ ಬರೆತೆರ್. ಅರೆನ ಕಾದಂಬರಿ ದಾಹನ್ ನ್ ಬಂಗಾಳಿ ನಿರ್ದೇಶಕೆರ್ ರಿತುಪರ್ನೋ ಘೋಷ್ 1997 ಡ್ ದಾಹನ್ ಚಿತ್ರ ಮಲ್ತೆರ್."ಇಚ್ಚೆರ್ ಗಾಚ್" ಪನ್ಪಿನ ಕಿರುಕಥೆನ್ ಶಿಬೋಪ್ರಸಾದ್ ಮುಖರ್ಜಿ ಬೊಕ್ಕ ನಂದಿತಾ ರಾಯ್ ನಿರ್ದೇಶನ ಮಲ್ತಿನ ಪೂರ್ಣ ದೈರ್ಯದ ಫೀಚರ್ ಫಿಲ್ಮ್ ಇಚ್ಚೆ ಆದ್ ಲಾ ಮಲ್ತೆರ್.ಹೇಮೊಂತೆರ್ ಪಖಿ"ನ್ ಊರ್ಮಿ ಚಕ್ರವರ್ತಿ ಫೀಚರ್ ಫಿಲ್ಮ್ ಮಲ್ತೆರ್. ಸುಚಿತ್ರಾ ಭಟ್ಟಾಚಾರ್ಯೆರ್ ಬಂಗಾಳಿ ಸಾಹಿತ್ಯೊಡು ಕೆಲವು ಪೊಣ್ಣು ಡಿಟೆಕ್ಟಿವ್ ಲೆಡ್ ಒರಿಯೆ ಆಯಿನ ಮಿತಿನ್ ಮಾಸಿ ಪನ್ಪಿನ ಡಿಟೆಕ್ಟಿವ್ ಪಾತ್ರೊಡು ಬಂಗಾಳಿ ವಯಸ್ಕೆರೆನ ಅಪರಾಧ ಕಾಲ್ಪನಿಕ ಪ್ರಕಾರೊಗುಲಾ ಕೊಡುಗೆ ಕೊರ್ತೆರ್.ಮಿತಿನ್ ಮಾಸಿನೊಟ್ಟುಗು ಸುರುತ ಕಾದಂಬರಿ ಸಾರಂದಾಯಿ ಸೈತನ್, ಅಯಿಡ್ದ್ ಬೊಕ್ಕ: ಸರ್ಪೊರಹೊಸ್ಯ ಸುಂದರ್ಬೋನ್, ಝೌ ಝಿಯೆನ್ ಹೋತ್ಯಾರೋರೋಸ್ಯ, ದುಸ್ಸಪ್ನೊ ಬಾರ್ ಬಾರ್, ಸಂದರ್ ಸಾಹೇಬೆರ್ ಪುತಿ ಇಂಚಿತ್ತಿನಕುಲು. ಬೇತೆ ಮಿತಿನ್ ಮಾಸಿ ಕಾದಂಬರಿಲು ಮಲ್ಲಕ್ಲೆಗ್ ಬರೆಯಿನವು. 

ಸುಚಿತ್ರಾ ಭಟ್ಟಾಚಾರ್ಯೆರ್ ಮೇ ೧೨, ೨೦೧೫ಡ್, ೬೫ ವರ್ಸೊದ ಪ್ರಾಯೊಡು, ಕೋಲ್ಕತ್ತಾದ ಢಾಕುರಿಯಾಡ್ ಉಪ್ಪುನ ಅರೆನ ಇಲ್ಲಡ್ ಕಾರ್ಡಿಯಾಕ್ ಅರೆಸ್ಟ್ ಆದ್ ತೀರ್ ಪೋಯೆರ್.

## ಪ್ರಶಸ್ತಿಲು
ಸುಚಿತ್ರಾ 2004ಡ್ ಕಲ್ಕತ್ತಾ ವಿಶ್ವವಿದ್ಯಾಲಯೊಡ್ದ್ ಭುವನ್ ಮೋಹಿನಿ ಪದಕ, ನಂಜನಗೂಡು ತಿರುಮಲಾಂಬಾ ರಾಷ್ಟ್ರೀಯ ಪ್ರಶಸ್ತಿ (1996), ಕಠಾ ಪ್ರಶಸ್ತಿ (1997), ತಾರಾಶಂಕರ್ ಪ್ರಶಸ್ತಿ (2000), 2001ಡ್ ಕಲ್ಯಾಣಿಡ್ದ್ ದ್ವಿಜೇಂದ್ರಲಾಲ್ ಪ್ರಶಸ್ತಿ, ಶರತ್ ಪುರೋಹ್ (2002), ಅಂಚನೆ ಭುರತ್ ಪ್ರಶಸ್ತಿ, ಸಾಹಿತ್ಯ ಸೇತು ಪ್ರಶಸ್ತಿ ಬೊಕ್ಕ ಶೈಲಜಾನಂದ ಸ್ಮೃತಿ ಪುರೋಷ್ಕರೀನ್ 2004 ಬೊಕ್ಕ ದಿನೇಶ್ಚಂದ್ರ ಸ್ಮೃತಿ ಪುರೋಸ್ಕಾರ 2015ಡ್ ಮತಿ ನಂದಿ ಪ್ರಶಸ್ತಿನ್ ಪಡೆಯೆರ್.

## ಆಯ್ಕೆ ಆಯಿನ ಕಾದಂಬರಿಲು
ಕಚ್ಚೆರ್ ಮನುಷ್ (ಎನ್ನ ಕೈತಲ್) ದಾಹನ್ (ದಿ ಬರ್ನಿಂಗ್) ಇಚ್ಚೆರ್ ಗಾಚ್ (ದಿ ವಿಶ್ ಟ್ರೀ) ಭಂಗ ಕಲ್ (ಬೂರುನ) ಕಚೇರ್ ದೇವಲ್ (ಗಾಜಿದ ಗೋಡೆ) ಹೆಮೊಂತೇರ್ ಪಾಖಿ (ಆಟಿದ ಪಕ್ಕಿ) ನೀಲ ಘುರ್ನಿ (ನೀಲಿ ಸುಂಟರಗಾಳಿ) ಅಲೀಕ್ ಶುಖ್ (ಸ್ವರ್ಗೀಯ ಆನಂದ) ಗಭೀರ್ ಅಶುಖ್ (ಒಂಜಿ ಗಂಭೀರ ಕಾಯಿಲೆ) ಉರೋ ಮೇಘ (ಹಾರುನ ಮೋಡ) ಛೇರ ತಾರ್ (ತಂತಿ ಮುರಿದ) ಅಲೋಚ್ಚಯ (ಬೆಳಕುದ ಛಾಯೆಲು) ಅನ್ಯೊ ಬಸಂಟೊ (ಬೇತೆ ಒಂಜಿ ವಸಂತ) ಪರಬಾಸ್ ಪಲಬಾರ್ ಪಾತ್ ನೆಯಿ (ತಪ್ಪಿಸಿಕೊಳ್ಳುನ ಇಲ್ಲ) ಆಮಿ ರೈಕಿಶೋರಿ ರಂಗೀನ್ ಪ್ರೀತಿಬಿ (ವರ್ಣರಂಜಿತ ಲೋಕ) ಜಲ್ಛೋಬಿ (ವಾಟರ್ ಮಾರ್ಕ್) ಮಿತಿನ್ ಮಾಸಿ ಪುಸ್ತಕ ಸರಣಿ ದಷ್ಠಿ ಉಪನ್ಯಾಸ (ಪತ್ತ್ ಕಾದಂಬರಿ) ಜರ್ಮನ್ ಗಣೇಶ್ ಎಕಾ (ಒಂಜೇ) ಅಯ್ನಮಹಲ್ (ಕನ್ನಡಿ ಅರಮನೆ) 

## ಅಲೆನ ಪುಸ್ತಕೊಲೆನ್ ಆಧಾರ ಮಲ್ತ್ದ್ ಮಲ್ತಿನ ಸಿನಿಮಾಲು
ದಾಹನ್ (೧೯೯೭) ಹೇಮಂತೆರ್ ಪಾಖಿ (2001) ಇಚ್ಚೆ (೨೦೧೧) ಅಲಿಕ್ ಸುಖ್ (೨೦೧೩) ರಾಮಧನು (೨೦೧೪) ಉಪ್ಪು ಮಾವಿನ ಮರ (2015) ಒನ್ಯೊ ಬಸಂಟೊ (೨೦೧೫) ಪ್ರಕ್ತನ್ (೨೦೧೬) ಮಿತಿನ್ ಮಾಶಿ (2019) ಜೊಂಗೋಲೆ ಮಿತಿನ್ ಮಾಶಿ (2023) ಮಿತಿನ್: ಎಕ್ತಿ ಖುನೀರ್ ಸಂಧಾನೆ (2025)

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026